Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 498/13/8802	Košice I, 6.2.2014
EEČ : 2-63-116-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od 09.11.2006 do 28.07.2008 si neplnil vyživovaciu povinnosť voči svojej dcére XXXXX, nar. XXXXX, počas jej umiestnenia v Detskom domove, hoci mu táto  vyplývala priamo zo zákona o rodine ako aj z rozsudku Okresného súdu XXXXX-XXXXX sp. zn. 9P 372/2006  zo dňa 27.11.2006, právoplatného dňa 12.12.2006, v ktorom bol zaviazaný prispievať na jej výživu sumou vo výške 22,61 € ( 681,-Sk ) mesačne, vždy do 25-teho dňa v mesiaci vopred, na účet Detského domova XXXXX, ul. XXXXX  čím takto za uvedené obdobie dlhuje výživné pre XXXXX, ul. XXXXX vo výške 220,01 €

lebo je trestné stíhanie neprípustné podľa § 9 odsek 1 písmeno a

Odôvodnenie:
	Uznesením vyšetrovateľa Okresného riaditeľstva PZ, odbor kriminálnej polície v XXXXX sp. zn. XXXXX zo dňa 28.08.2011 bolo začaté trestné stíhanie a následne uznesením zo dňa 28.10.2013 bolo vznesené obvinenie XXXXX za prečin zanedbania povinnej výživa podľa § 207 ods. 1, ods. 3 písm. b / Trestného zákona. 

V priebehu vyšetrovania vyšlo najavo, že maloletá XXXXX, nar. XXXXX zomrela dňa 28.07.2008 ( úmrtný list Mestskej časti XXXXX ), pričom z podaného trestného oznámenia Detského domova v XXXXX zo dňa 19.07.2013 táto skutočnosť nebola uvedená.  Vzhľadom na úmrtie maloletej, bola vyživovacia povinnosť obvineného XXXXX skončená dňom 28.07.2008, kedy bol aj vyššie uvedený skutok dokonaný. 

	       Prečinu zanedbania povinnej výživy podľa § 207 ods. 1, ods. 3 písm. b / Trestného zákona sa dopustí ten, kto najmenej tri mesiace v období dvoch rokov si neplnil z nedbanlivosti zákonnú povinnosť vyživovať iného a taký čin spáchal závažnejším spôsobom konania, za čo sa potrestá odňatím slobody na jeden rok až päť rokov. 

	Podľa § 87 ods. 1 písm. d / Trestného zákona, trestnosť činu zaniká uplynutím premlčacej doby, ktorá je päť rokov, ak ide o prečin, za ktorý tento zákon v osobitnej časti dovoľuje uložiť trest odňatia slobody s hornou hranicou trestnej sadzby najmenej tri roky.

	V danom prípade na základe vyššie uvedeného došlo k premlčaniu trestného činu dňa 28.07.2013, pričom trestné stíhanie bolo začaté uznesením zo dňa 28.08.2013 a vznesené obvinenie bolo uznesením zo dňa 28.10.2013.

Podľa § 215 ods. 1 písm. d / Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	Podľa § 9 ods. 1 písm. a / Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie premlčané.  

	S poukazom na všetky uvedené skutočnosti, je zrejmé, že došlo k premlčaniu trestného stíhania obvineného XXXXX a preto bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. d /  s použitím § 9 ods. 1 písm. a / Trestného poriadku zastaviť.   

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Krajskú prokuratúru v Košiciach 
prostredníctvom tunajšej prokuratúry. Sťažnosť má odkladný účinok. 

Mgr. Jozef Stanko
prokurátor